Würzburgi lahing

Würzburgi lahing oli 3. septembril 1796 Reini sõjakäigu ajal Würzburgi linna all toimunud sõjaline kokkupõrge ertshertsog Karli Austria/Saksa-Rooma ja Jean-Babtiste Jourdani Prantsuse vägede vahel. Lahing lõppes prantslaste kaotusega ning Jourdan pidi Reini jõeni taganema. Alam-Reini armee, ertshertsog Karl, 30 000 meest. 1. Diviis: Friedrich von Hotze Segabrigaad: Michael von Kienmayer jalaväebrigaad: Johann von Hiller ratsaväebrigaad: Anton Canisius 2. Diviis: Anton Sztáray Segabrigaad: Johann I Josef Baieri jalaväebrigaad: Bartels Grenaderibrigaad: Konrad Valentin von Kaim 3. diviis: Johann Sigismund Riesch ratsaväebrigaad: Württenbergi hertsog Alexander ratsaväebrigaad: Joseph Spiegelberg 4. diviis: Paul Kray von Krajowa ratsaväebrigaad: Friedrich Karl Wilhelm von Hohenlohe-Ingelfingen ratsaväebrigaad: Karl Joseph Hadik von Futak jalaväebrigaad: Franz Sebottendorf jalaväebrigaad: Oranje prints Frederick jalaväebrigaad: Joseph Staader Reserv: Wilhelm von Wartensleben Grenaderibrigaad: Johann Kollowrat Grenaderibrigaad: Joseph von Schellenberg Grenaderibrigaad; Ludwig von Vogelsang ratsaväebrigaad: Franz Seraph von Orsini-Rosenberg ratsaväebrigaad: Lambesci-Lorraine' prints Charles Sambre ja Meuse armee, Jean-Babtiste Jourdan, 25 000 jalaväelast, 5000 ratsaväelast, 11 kahurpatareid. 1. diviis: François Joseph Lefebvre 2. diviis: Paul Grenier 3. diviis: Jean Étienne Championnet 4. diviis: Jean-Baptiste Bernadotte 5. diviis: Jacques Philippe Bonnaud Lahing algas Jourdani rünnakuga Würzburgi linna all oleva väiksema Austria väeüksuse vastu. Jourdan ei teadnud, et ümbruses on veel Austria vägesid, nii et varsti peale lahingu algust olid prantslased arvulises vähemuses. Austria üksuste lahinguliin ulatus Würzburgist Dettelbachini ning oli kontsentreeritud Prantsuse vasaku tiiva peale. Kokkupõrked Prantsuse vasakul tiival otsustasidki lahingu tulemuse. Kui Jourdan nägi, et Championnet üksus, mis asus tsentris, on ohtu sattunud, käskis ta Grenieri diviisil lõunas tema toetuseks rünnakule asuda. Karl saatis talle vastu Kray diviisi. Samal ajal sattus Prantsuse vasakul tiival ohtu ka Oberpleichfeldis asuv Michel Ney brigaad. Jourdan saatis vasakule tiivale korra taastamiseks Bonnaudi ratsaväereservi ja Kleini kergeratsaväe sinna toetuseks. Ertshertsog Karl koondas enda paremale tiivale ka Wartenslebeni raskeratsaväe. Kui Bonnaud vasakule tiivale jõudis, nägi ta, et on arvulises vähemuses ning püüdis siis ratsarünnakuga ohust pääseda. Kuigi rünnak nägi algul edu, korraldasid auserlased oma suurte üksustega Bonnaudi tsentri vastu rünnaku, mis tema liinidest läbi murdis. Jourdan oli sunnitud taganema. Championnet' diviisi taganemist asus Oberpleichfeldis katma Grenieri diviis. Tema üksus kandis selle pärast ka suuri kaotusi. Kray diviis jõudis taganevatele Prantsuse üksustele Dipbachi ja Heiligenthali juures järele ning ründas Grenieri tiivalt. Grenier taganes Gramschatzi metsa, kuid neli tema kompaniid jäid Opferbaumi maha. Seal moodustasid nad enda kaitseks karreed, kuid need murdusid Austria ratsarünnakute ajal. Kuigi Karl oli võitnud suure võidu, ei suutnud ta Jourdani armeed täielikult hävitada. Selle asemel, et enda ratsaväega jälitamist jätkata, raiskas ta aega oma vägede üles rivistamisega. Kuigi lõpuks plokeeriti prantslaste taganemistee Hanausse, võis Jourdan oma armeega Wetzlarisse minna. Lahingu tulemus rikkus ka Prantsuse armeede operatsioonid Lõuna-Saksamaal ning sundis taganema ka Baierimaal asuva Jean Victor Marie Moreau armee. Lk 120-122 (Smith, 1998) "Austrian Army at Wurzbourg, 3 September 1796" (PDF). Vaadatud 19.07.2023. "Battle of Würzburg, 3 September 1796". Vaadatud 19.07.2023. Smith, Digby. The Napoleonic Wars Data Book. London: Greenhill. 1998.